stanford-oval/wikipedia huggingface dataset:
Gaëtan Saku Bafuanga

| Mitalit | Mitalit | Mitalit |  |
| --- | --- | --- | --- |
|  Saku Bafuanga vuoden 2013 MM-kilpailuissa  |  Saku Bafuanga vuoden 2013 MM-kilpailuissa  |  Saku Bafuanga vuoden 2013 MM-kilpailuissa  |  |
Maa:  Ranska
Miesten kolmiloikka
| Frankofoniset kisat  | Frankofoniset kisat  | Frankofoniset kisat  |  |
|  Hopeaa | Nizza 2013 | 16,93 m |  |
Gaëtan Saku Bafuanga Baya (s. 22. heinäkuuta 1991 Nanterre) on ranskalainen kolmiloikkaaja. 181 senttimetriä pitkä ja 75 kilogrammaa painava Saku Bafuanga edustaa Stade Sottevillais 76:a ja hänen valmentajaan toimii Jean-Hervé Stievenart.
Saku Bafuanga oli mukana vuoden 2013 MM-kilpailuissa Moskovassa sijoittuen finaalissa sijalle seitsemän tuloksella 16,79. Vuoden 2013 Frankofonisista kisoista Nizzasta hän saavutti hopeaa tuloksella 16,93.
Vuoden 2013 alle 23-vuotiaiden EM-kilpailuista Tampereelta Saku Bafuanga saavutti hopeaa.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Kolmiloikka | 17,07 m | La Roche-sur-Yon | 24. heinäkuuta 2013 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Kolmiloikka | 16,94 m | Metz | 24. helmikuuta 2013 |
Gary Jules

Gary Jules
Gary Jules Aguirre, Jr. (s. 19. maaliskuuta 1969 Kalifornia) on yhdysvaltalainen laulaja. Hänen vanhempansa ovat Gary ja Marie Aguirre.
Jules kävi koulua The Bishop's Schoolissa Kaliforniassa.
Jules äänitti yhdessä ystävänsä Michael Andrewsin kanssa uuden version Tears for Fearsin debyyttisinglestä "Mad World" elokuvaan Donnie Darko. Kyseistä kappaletta on tuonut tunnetuksi myös esiintyminen Gears of War -videopelissä ja sen mainoksissa.
Kaksi vuotta Donnie Darkon julkaisemisen jälkeen, joulukuussa 2003, "Mad World" pääsi listoille Isossa-Britanniassa. Kappaletta on käytetty suosituissa amerikkalaisissa TV-sarjoissa, kuten Ilman johtolankaa, Alias, Teho-osasto ja CSI.
Muutamia Julesin aikaisempia projekteja ja bändejä olivat The Ivory Knights, Our Town Pansies, Woodenfish, Kofi ja The Origin.
Diskografia

1998 – Greetings from the Side
2001 – Trading Snakeoil For Wolftickets
2006 – Gary Jules
Aiheesta muualla

Virallinen sivusto
From Fear to Eternity

| From Fear to Eternity Iron Maiden |
| --- | --- | --- |

Kokoelmalevyn tiedot
 Äänitetty : 1990–2010
 Julkaistu: 23. toukokuuta 2011
 Formaatti: CD, LP
 Tuottaja(t): useita tuottajia
 Tyylilaji: heavy metal
 Kesto: 02.33.05
 Levy-yhtiö:  EMI    Sony BMG
Listasijoitukset
  Suomen virallinen lista: 11
Iron Maidenin muut julkaisut
| The Final Frontier 2010 | From Fear to Eternity 2011 | En Vivo! 2012 |
From Fear to Eternity: The Best of 1990–2010 on englantilaisen heavy metal -yhtye Iron Maidenin kokoelma-albumi.  Se sisältää kappaleita vuonna 1990 ilmestyneestä No Prayer for the Dying -albumista vuonna 2010 ilmestyneeseen The Final Frontieriin asti. Samalla levy kokoaa yhtyeen hitit kahdeksi kokoelma-albumiksi vuonna 2008 ilmestyneen Somewhere Back in Timen kanssa, joka sisälsi yhtyeen suurimmat hitit vuodesta 1980 vuoteen 1988 asti. From Fear to Eternity sisältää kaksi levyä, ja se kestää yhteensä yli 2 tuntia.
Kokoelman kansikuva sisältää viittauksia yhtyeen studioalbumeihin No Prayer for the Dyingista lähtien.
Kappaleet

| --- | --- |
 CD 1 The Wicker Man – 4.36 (säv. Steve Harris, Adrian Smith, Bruce Dickinson) (Brave New World)  Holy Smoke – 3.49 (säv. Harris, Dickinson) (No Prayer for the Dying)  El Dorado – 6.49 (säv. Harris, Smith, Dickinson) (The Final Frontier)  Paschendale – 8.28 (säv. Smith, Harris) (Dance of Death)  Different World – 4.19 (säv. Smith, Harris) (A Matter of Life and Death)  Man on the Edge - Live – 4.40 (säv. Blaze Bayley, Janick Gers) live  The Reincarnation of Benjamin Breeg – 7.22 (säv. Dave Murray, Harris) (A Matter of Life and Death)  Blood Brothers – 7.14 (säv. Harris) (Brave New World)  Rainmaker – 3.49 (säv. Murray, Harris, Dickinson) (Dance of Death)  Sign of the Cross – Live – 10.49 (säv. Harris) live  Brave New World – 6.19 (säv. Murray, Harris, Dickinson) (Brave New World)  Fear of the Dark - Live – 7.41 (säv. Harris) :  CD 2 Be Quick or Be Dead – 3.24 (säv. Dickinson, Gers) (Fear of the Dark)  Tailgunner – 4.15 (säv. Harris, Dickinson) (No Prayer for the Dying)  No More Lies – 7.22 (säv. Harris) (Dance of Death)  Coming Home – 5.52 (säv. Harris, Smith, Dickinson) (The Final Frontier)  The Clansman - Live – 9.06 (säv. Harris) live  For the Greater Good of God – 9.25 (säv. Harris) (A Matter of Life and Death)  These Colours Don't Run – 6.52 (säv. Smith, Harris, Dickinson) (A Matter of Life and Death)  Bring Your Daughter... to the Slaughter – 4.44 (säv. Dickinson) (No Prayer for the Dying)  Afraid to Shoot Strangers – 6.57 (säv. Harris) (Fear of the Dark)  Dance of Death – 8.36 (säv. Gers, Harris) (Dance of Death)  When the Wild Wind Blows – 11.02 (säv. Harris) (The Final Frontier)
Kokoonpano

Bruce Dickinson – laulu
Steve Harris – bassokitara
Dave Murray – kitarat
Adrian Smith – kitarat levyn 1 raidoilla paitsi 2, kitarat levyn 2 raidoilla paitsi 1, 2, 8 ja 9
Janick Gers – kitarat
Nicko McBrain – rummut
Arvostelut

Imperiumi: 8½/10
Soundi:
Aiheesta muualla

From Fear to Eternity Discogsissa. (englanniksi)
Albumi From Fear to Eternity Encyclopaedia Metallum -sivustolla (englanniksi)
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris
Garrettin piirikunta

Garrettin piirikunta (engl. Garrett County) on Yhdysvaltojen Marylandin osavaltiossa sijaitseva piirikunta. Sen väkiluku oli 29 014 vuonna 2019. Piirikunnan hallintokeskus on Oaklandin kaupunki. Piirikunta on perustettu 4. marraskuuta 1872.
Aiheesta muualla

Kuvia tai muita tiedostoja aiheesta Garrettin piirikunta Wikimedia Commonsissa
George H. Earle

George H. Earle
George Howard Earle III (5. joulukuuta 1890 – 30. joulukuuta 1974) oli yhdysvaltalainen poliitikko ja Pennsylvanian kuvernööri 1935–1939.
Earle palveli toisen maailmansodan aikana laivastossa. Vuonna 1945 hänet nimitettiin Samoan varakuvernööriksi. Virkakautensa jälkeen hän palasi yritystoimintaan.
Garden of Love

| Garden of Love Anna Eriksson |
| --- | --- | --- |

Studioalbumin tiedot
 Julkaistu: 24. helmikuuta 2010
 Formaatti: CD, digitaalinen
 Tuottaja(t): Anna Eriksson & Arttu Takalo
 Kesto: 44.19   66:53 (Special Edition)
 Levy-yhtiö: Universal Music
Listasijoitukset
  Suomen virallinen lista: 3.
Anna Erikssonin muut julkaisut
| Ihode 2007 | Garden of Love 2010 | Mana 2012 |
Singlet albumilta Garden of Love
 ”Garden of Love” Julkaistu: 7. joulukuuta 2009  ”Mad Girl’s Love Song” Julkaistu: 15. maaliskuuta 2010
Garden of Love on Anna Erikssonin kahdeksas albumi ja samalla Erikssonin ensimmäinen englanninkielinen albumi. Levyn kappaleet ovat kokonaisuudessaan Annan omaa käsialaa. Levyä on ollut Annan lisäksi tuottamassa Arttu Takalo.
Albumi nousi Suomen virallisen listan sijalle 3.
Kappaleet

Garden of Love – 4.17
53rd Street Last Virgin – 4.17
Poison – 4.47
Blue Eyed Soldier – 4.45
Damien – 4.58
A Child of Time – 1.29
Mad Girl’s Love Song – 4.35
Turn Out the Lights – 5.09
Holy Water – 4.41
Spine Against Your Spine – 5.21
Kappaleet > Special Edition

Garden of Love (Demo 2008) – 4.27
Poison (Demo 2008) – 4.31
53rd Street Last Virgin (Demo 2008) – 4.21
Blue Eyed Soldier (Demo 2008) – 4.33
Damien (Demo 2008) – 4.42
Geoffrey Unsworth

Geoffrey Unsworth (1914 Lancashire, Englanti – 29. lokakuuta 1978 Bretagne, Ranska) oli brittiläinen elokuvaaja.
Vuosina 1932–1937 Unsworth työskenteli Gaumont British Picture Corporationilla ja siirtyi myöhemmin Technicolorin palvelukseen. Hän voitti uransa aikana kaksi Oscaria ja viisi BAFTA-palkintoa. Lisäksi Unsworth sai Brittiläisen imperiumin upseerin (OBE) arvonimen vuonna 1976. Hän kuoli Tess – viattomuuden tarinan kuvausten aikana.
Aiheesta muualla

Geoffrey Unsworth Internet Movie Databasessa. (englanniksi)
Gene Tierney

Gene Tierney elokuvastudion promokuvassa 1940-luvun alussa.
Gene Tierney (19. marraskuuta 1920 New York, New York – 6. marraskuuta 1991 Houston, Texas) oli yhdysvaltalainen näyttelijä.
Gene Tierneynä pidettiin aikoinaan yhtenä maailman kauneimmista näyttelijättäristä. Hänen tunnetuimmat roolinsa ovat luultavasti nimirooli elokuvassa Laura (1944) ja naispääosa elokuvassa Minun on kosto (1945). Hänen muita tunnettuja elokuvia ovat muun muassa Taivas odottakoon, Suurkaupungin yö ja Sinuhe, egyptiläinen. Gene Tierneyn viimeinen elokuva valmistui vuonna 1964. Hänellä on elokuvaurastaan tähti Hollywood Walk of Famella.
Gene Tierney oli elämänsä aikana kahdesti naimisissa, hänen ensimmäisestä avioliitostaan Oleg Cassinin kanssa hänellä oli kaksi lasta.
Filmografia

Frank Jamesin paluu (The Return of Frank James, 1940)
Turkismetsästäjien kuningas (Hudson's Bay, 1941)
Tupakkatie (Tobacco Road, 1941)
Rosvojen kuningatar (Belle Star, 1941)
Auringonlaskun sankarit (Sundown, 1941)
Uhkapeliä Shanghaissa (The Shanghai Gesture, 1941)
Pako etelänmeren saarille (Son of Fury: The Story of Benjamin Blake, 1942)
Rakkautta ja huijausta (Rings on Her Fingers, 1942)
Ukkoslintuja (Thunder Birds, 1942)
Kiinalaistyttö (China Girl, 1942)
Taivas odottakoon (Heaven Can Wait, 1943)
Laura (Laura, 1944)
Adanon kello (A Bell for Adano, 1945)
Minun on kosto (Leave Her to Heaven, 1945)
Turha oli unelmani (Dragonwyck, 1946)
Veitsen terällä (The Razor's Edge, 1946)
Kummitus ja rouva Muir (The Ghost and Mrs. Muir, 1947)
Etusivun sensaatio (That Wonderful Urge, 1948)
Näkymätön vastustaja (Whirlpool, 1949)
Suurkaupungin yö (Night and the City, 1950)
Missä jalkakäytävä loppuu (Where the Sidewalk Ends, 1950)
Isä vastoin tahtoaan (Close to My Heart, 1951)
Rakastelua (The Mating Season, 1951)
Rivieralla (On the Riviera, 1951)
Vihreän järven salaisuus (The Secret of Convict Lake, 1951)
Gauchojen kuningas (Way of a Gaucho, 1952)
Kohti seikkailua (Plymouth Adventure, 1952)
En jätä sinua koskaan (Never Let Me Go, 1953)
Kohtalokkaita tunteita (Personal Affair, 1953)
Sinuhe, egyptiläinen (The Egyptian, 1954)
Hämähäkin verkossa (Black Widow, 1954)
Luojan vasen käsi (The Left Hand of God, 1955)
Myrskyä Washingtonissa (Advise & Consent, 1962)
Rikotut leikit (Toys in the Attic, 1963)
Lemmenleikkiä (The Pleasure Seekers, 1964)
Aiheesta muualla

Wikimedia Commonsissa on kuvia tai muita tiedostoja aiheesta .
Gene Tierney Internet Movie Databasessa. (englanniksi)
Gene Tierney NNDB:ssä.
Gene Tierney: virallinen nettisivu. (englanniksi)
George Ellery Hale

George Ellery Hale
George Ellery Hale (1868–1938) oli yhdysvaltalainen tähtitieteilijä. Hän tutki erityisesti Aurinkoa ja sen spektroskopiaa. Vuonna 1895 hän perusti Astrophysical Journal -lehden, joka nykyisin on kaikkein arvostetuimpia tähtitieteen julkaisuja.
Aiheesta muualla

Kuvia tai muita tiedostoja aiheesta George Ellery Hale Wikimedia Commonsissa
George Hadley

George Hadley (1685–1768) oli brittiläinen fyysikko ja meteorologi. Hän ymmärsi, miten Maan pyörimisliike vaikuttaa ilmakehän kiertoliikkeisiin. Vuonna 1735 Hadley esitti periaatteen, joka on nimetty hänen mukaansa Hadleyn laiksi: Maan pyörimisliikkeen takia ilman ja veden vaakasuorat virtaukset (mm. pasaatituulet) kääntyvät pohjoisella pallonpuoliskolla oikealle mutta eteläisellä pallonpuoliskolla vasemmalle.
G. W. Sohlberg (yritys)

| Oy G>  W. Sohlberg Ab |
| --- | --- |

Yritysmuoto:  osakeyhtiö
Perustettu:  1876
Toimitusjohtaja:  1908–1937 W. A. Sohlberg 1940–1973 Olavi Sohlberg 1973–2001 Kari O. Sohlberg  2001–2007 Heikki Mairinoja 2007– Andreas Tallberg
Puheenjohtaja:  Andreas Tallberg
Avainhenkilöt:  2006 – Ari Saarenmaa, Talousjohtaja
Kotipaikka:  Espoo, Suomi
Toimiala:  sijoitustoiminta
Liikevaihto:  117,1 milj. € (konserni, 2011)
Henkilöstö:  500 (1916) 383 (2011)
Tytäryhtiöt:  GWS Staff -konserni Detection Technology -konserni Glaston Oyj
Omistaja:  Päivikki ja Sakari Sohlbergien säätiö, Nissala Ab
Kotisivu:  gws.fi
Infobox OKVirheellinen NIMI-arvo: 
Oy G. W. Sohlberg Ab (GWS) on vuonna 1876 perustettu suomalainen perheyhtiö, joka valmisti pelti- ja muovipakkauksia sekä metallisia teollisuus- ja myymäläkalusteita. Nykyisin yritys toimii holdingyhtiönä, joka omistaa merkittävän osan Staffpoint-henkilöstövuokrausyrityksestä. Kesäkuuhun 2017 GWS oli myös lasinjalostustekniikkaa valmistavan Glastonin ja teollisuuden säteilyantureita suunnittelevan ja valmistavan Detection Technologyn suuri omistaja, kunnes myi nämä omistuksensa Ahlström Capitalille noin 100 miljoonan euron hintaan.
Historia

Gabriel Wilhelm Sohlberg oli suomalainen läkkiseppä, jonka 1876 perustamasta peltisepänverstaasta sai alkunsa monialayritys Oy G. W. Sohlberg Ab. Verstas sijaitsi Ullanlinnan kaupunginosassa Jääkärinkatu 4:ssä ja oma myymälä Aleksanterinkatu 50:ssä. Tehdas toimi sittemmin osoitteessa Vuorimiehenkatu 29. Yritys teki kesäisin peltikattoja ja talvisin muun muassa pönttöuunien kuoria ja maitopystöjä eli -tonkkia.
G. W.:n poika W. A. Sohlberg muutti yrityksen vuoden 1908 lopussa osakeyhtiöksi, Oy G. W. Sohlberg Ab:ks, ja ryhtyi toimitusjohtajaksi. Perheen lisäksi yhtiöön tuli muitakin osakkaita. Toinen poika Toivo Sohlberg nimitettiin teknilliseksi johtajaksi, mutta kuoli jo 1916. Yhtiön perustaja Gabriel Wilhelm Sohlberg kuoli 1913, ja hallituksen puheenjohtajuus siirtyi pitkäksi aikaa suvun ulkopuolisille.
W. A. Sohlberg alkoi investoida yhtiöön innolla. Tehtaaseen hankittiin vahva puristin maitotonkkien tekoon ja peltirasioiden valmistusta varten tuotantolinja, johon kuului myös väripainokone. Peltipakkauksista tulikin yhtiön päätuote aina 1990-luvulle saakka. Ensimmäisessä maailmansodassa Sohlberg toimitti Venäjän armeijalle muun muassa käsikranaattien kuoria ja kypäriä. Henkilöstöä oli tuolloin jo yli 500.
Vuonna 1918 yritys alkoi taantua menetetyn Venäjän-kaupan tyrehdyttyä lokakuun vallankumoukseen ja punakaartin vallattua yrityksen tilat. Myös 1930-luvun lama koetteli yritystä, mutta vähitellen Oy G. W. Sohlberg Ab pääsi uuteen, vahvaan nousuun muun muassa Suomen puolustusvoimien tilauksilla. W. A. Sohlbergin johtokaudella aloitettiin myös metallisten toimistokalusteiden sekä Auri-taskulamppujen valmistus.
Historia > Peltipakkauksista muovipakkauksiin

1950-luvulla GWS-yhtiö päätti panostaa muovipakkauksiin ja hankki ruiskuvalutuotantoon soveltuvat laitteistot 1958. Aluksi valmistettiin muoviosia yhtiön muihin tuotteisiin, kuten kansia peltipurkkeihin. Muovipullojen valmistus puhallusmenetelmällä aloitettiin 1960. Kuusi vuotta myöhemmin puhalluskoneita oli neljä, ja pullojen painatus sujui moniväriseen lopputulokseen ilman välikuivatusta kykenevällä silkkipainoyksiköllä. Vuonna 1968 GWS osti Nurmijärvellä toimineen vuonna 1924 perustetun Oy Egma Ab:n, joka oli aloittanut selluloidista valmistetuilla hiuskammoilla ja laajentanut talousmuoveihin, kuljetuslaatikoihin ja pakkaustarvikkeisiin.
GWS kasvoi 1950- ja 1960-luvulla ja sillä oli tehtaita Helsingin Herttoniemessä ja Turussa (ent. Vilénin tehtaat). Sen menestykseen pakkausalalla vaikutti huomattavasti teknologinen yhteistyö yhdysvaltalaisen Continental Can Companyn kanssa. 1970-luvun puolessavälissä laskettiin G. W. Sohlbergin valmistavan noin joka viidennen Suomen markkinoilla myydyn kuluttajapakkauksen.
Historia > Kansainvälistymisyritys oli tuhota yrityksen

Vuonna 1973 GWS meni muoviyritys Perlos Oy:n osakkaaksi, ja laajensi vähitellen omistustaan niin, että Perloksesta tuli GWS:n tytäryhtiö 1988. Muoviyritys menestyi aluksi muun muassa astmasumutinten valmistajana ja nousi 1990-luvulla  Nokia Oyj:n matkapuhelinten kuorien tekijänä.
Vuonna 1973 GWS laajensi teollisuuskalusteista myymäläkalusteisiin ostamalla jyväskyläläisen Pikval Oy:n. 1980-luvulla GWS aikoi kansainvälistyä myymäläkalusteiden valmistajana ostamalla 1986 belgialaisen Mertens-konsernin. Kulttuurieroista ja markan devalvaatioista 1991–1992 syntyivät valtavat tappiot, josta yritys selviytyi kehittämällä ostamaansa Perlos Oy:tä. Rasioiden valmistus jouduttiin myymään 1993 ranskalaiselle Carnaud-konsernille, ja muovipakkaukset myytiin vuonna 2000 pohjoismaiselle Polimoon-konsernille.
2000-luvulle tultaessa 125-vuotias Oy G. W. Sohlberg Ab oli teollisuuden tuotantojärjestelmiä, myymäläkalusteita ja kuljetuskontteja valmistava konserni, jonka liikevaihto oli noin 500 miljoonaa markkaa. Perlos vietiin pörssiin it-boomin huipulla 1999. Tästä ja eri toimintojen myynnistä saatujen varojen myötä vanhat Mertens-tappiot oli kuitattu ja Sohlbergit nousivat Suomen vauraimpien sukujen joukkoon.
Historia > Uusi aikakausi

2010-luvulla Oy G.W. Sohlberg Ab toimi holding-yhtiönä.
Kirjallisuutta

Vesikansa, Jyrki: Pellistä Perlokseen – Oy G. W. Sohlberg Ab:n historia 1876–2001. GWS / Otava 2001.
Aiheesta muualla

GWS: osake- ja yhtiöhistoriaa Pörssitiedossa
GWS:n tuotantotiloja Helsingin Herttoniemessä vuonna 1982.
George Ernest Shelley

George Ernest Shelley (1840 – 29. marraskuuta 1910) oli englantilainen geologi ja ornitologi. Hän toimi ammattisotilaana ja oli sotilasarvoltaan kapteeni.
Geologina Shelley työskenteli Etelä-Afrikassa ja Etiopiassa. Hän myös matkusti muualla Afrikassa perehtyen laajalti maanosan linnustoon. Hänen erikoistutkielmansa medestäjien heimosta julkaistiin vuonna 1878. Hänen pääteoksensa Afrikan linnuista jäi kesken ja teoksen viimeisteli englantilainen biologi Philip Lutley Sclater.
Shelley nimesi lukuisia afrikkalaisia lintulajeja, muun muassa arabianaavikkokiurun.
Teoksia

A Monograph of the Cinnyridae, or Family of Sun Birds (1878)
A Handbook to the Birds of Egypt (1880)
The Birds of Africa (5 osaa, 1896–1912).
George Edwards

George Edwards (3. huhtikuuta 1694 Stratford, Essex – 23. heinäkuuta 1773 Plaistow, Essex) oli englantilainen luonnontieteilijä ja lintutieteilijä, jota kutsutaan brittiläisen ornitologian isäksi.
George Edwards
Nuorena Edwards työskenteli kaupallisella alalla Lontoossa 1709–1716, mutta havaitsi olevansa väärällä alalla. Hän matkusteli laajalti Euroopan mantereella opiskellen luonnonhistoriaa ja saavutti jonkin verran mainetta eläinaiheisilla, eritoten lintuaiheisilla maalauksillaan. Ranskassa hän vaelsi irtolaiseksi tekeytyneenä ja Norjassa hänet pidätettiin epäiltynä vakoilusta. Vuonna 1733 hänet nimitettiin Lontoon Kuninkaallisen lääketieteellisen oppilaitoksen (Royal College of Physicians) kirjastonhoitajaksi Sir Hans Sloanen suosittelemana. Hän työskenteli laitoksessa 27 vuotta ja toimi myös rakennuksen hoitajana ja selvitysmiehenä. 1760 hän erosi virasta mutta palveli laitosta edelleen ajoittain vapaaehtoisena.
1743 hän julkaisi ensimmäisen osan teoksestaan History of Birds, jonka neljäs osa ilmestyi 1751. Kolme täydennysosaa, nimeltään Gleanings of Natural History, ilmestyivät 1758, 1760 ja 1764. Kahdessa osassa esitellään yli 600 luonnonhistoriallista ennen kuvailematonta kohdetta. Samoin hän lisäsi hakemiston sekä englanniksi että ranskaksi, jota Carl von Linné myöhemmin täydensi kaksiosaisilla tieteellisillä nimillä. Linné ja Edwards olivat kirjeenvaihdossa keskenään.
Noin vuonna 1764 Edwards vetäytyi Plaistowiin, jossa hän sittemmin kuoli. Hän kirjoitti myös teokset Essays of Natural History (1770) ja Elements of Fossilogy (1776).
Aiheesta muualla

Kuvia tai muita tiedostoja aiheesta George Edwards Wikimedia Commonsissa
Giaches de Wert

Giaches de Wert (myös Jaches de Vuert; 1535 Gent? – 6. toukokuuta 1596 Mantova) oli Italiassa työskennellyt flanderilainen säveltäjä.
Wert lähti Italiaan todennäköisesti lapsena laulajaksi aristokraattisiin piireihin lähellä Napolia. Vuoden 1550 paikkeilla hänen uskotaan muuttaneen Novellaraan, jossa hän pääsi kosketuksiin Gonzaga-suvun hovin kanssa. 1560-luvun alkupuolella Wert työskenteli maestro di cappellan asemassa kuvernöörin hovissa Milanossa, ja vuonna 1565 hänet nimitettiin maestro di cappellaksi Mantovan herttua Guglielmo Gonzagalle Santa Barbaran kappeliin. Santa Barbaran kappelissa hän työskenteli vuoteen 1592, jolloin kärsi terveysongelmista.
Wert oli tuottelias sekä hengellisten että maallisten teosten säveltäjänä. Suuri osa hänen hengellisestä musiikistaan oli sävelletty vain Santa Barbaran kappelissa käytettäväksi, joten yhtä lukuun ottamatta kaikki hänen seitsemästä messustaan ja hänen yli 125 hymniään julkaistiin vasta hänen kuolemansa jälkeen. Wertin eläessä häneltä julkaistiin kuitenkin kolme motettien kokoelmaa. Aikalaisilleen hän tuli tunnetuimmaksi madrigaaleistaan ja sai osakseen suurta arvostusta etenkin Giovanni Pierluigi da Palestrinalta, Thomas Morleylta sekä Claudio Monteverdiltä.
Gabriel Tuderus

Gabriel Tuderus (1638 Maaria – 18. huhtikuuta 1705 Alatornio) oli suomalainen pappi ja runoilija, joka vaikutti Lapissa.